قصيدة مو ذنب البنات هي اهداء مني لكل من يعتقد (خاطئً) ان البنات غدارات
و اقول لكل من يعتقد ذلك بالـ(جنس اللطيف) انك مخطئ تماماَ لأن الغدر الحقيقي يأتي من الرجال
القصيدة تكول :
لاتكولون الذنب ذنب البنات** وبالهوى تكولون ماعدهن وفة
كلوبهن ترفة ورقيقات النساء** الله خالقهن حنان وعاطفة
ألف هنياله اليحب طيبة صفات** والف هنياله العلى اديها غفة
رقة واحساس ووفه وطيبه وجمال** وابد ادم ماحمل هاي الصفة
على كيفك وي قوارير الزجاج** ولاتخليها بمهـــب العاصـفــــة
تدري شيحس الكلب لو هنة يوم** ايمرن اكبالك طيور مزلفة
وتدري عينك تفرح وبيهن تشوف** لوحة من ربك جميله امزخرفة
ابهيده وي حواء مو ذني البنات** اجفوفهن لجروحنة بيها الشفة
انت يلي تكول باعتني برخيص** انت مو كد الهوى ولا تعرفة
الغزال ارهيف وبسرعة يطيح** لمن تتعبه وفوك حمله تكلفة
الذنب ذنبك انت للفركة اتعنيت** وجان كلب الحلوى بيدك واختفى
هي جانت كمر وبدربك ينــــور** وانت خليت الكمر بيدك طفـــة
وانت يلي تكول عافتني حرام** اسالت روحك ليش لمن عافتــــك ؟
جان ما ابـــــــعَدَت وعنك تروح** كونك تحبها مثل ما حــــبتك
اذكر العشرة وبدايتها الدموع** واذكر اجفوف اللي مسحت دمعتك
لاتشهر بالحبايب بالكــــلام** واذكر اشواكك واذكر لهــــفتك
احفظ لسانك تــــره باجرتعود** الصحبه حوبه ولاتضيع صحبتك
خلي خط رجعه ولا تبغض عزيز** ايعود للروح العشك مهما اختفى
لاتكولون الذنب ذنب البنات** وبالهوى تكولون ماعدهن وفة
اصيرن جفن لاحبابي وظل عين
واظل بالشده واكفلك وظل عين
ست اعظام اكسرلك وظلعين
سويهن جسر واتمر عليه